**आगरा का किला**  एक यूनेस्को द्वारा घोषित विश्व धरोहर स्थल है। यह किला भारत के उत्तर प्रदेश राज्य के आगरा शहर में स्थित है। इसके लगभग 2.5 किलोमीटर उत्तर-पश्चिम में ही विश्व प्रसिद्ध स्मारक ताज महल मौजूद है

।यह भारत का सबसे महत्वपूर्ण किला है। भारत के मुगल सम्राट बाबर, हुमायुं, अकबर, जहांगीर, शाहजहां और औरंगज़ेब यहां रहा करते थे

इतिहास
------

यह मूलतः एक ईंटों का किला था,इसका प्रथम विवरण 1080 ई० में आता है, जब महमूद गजनवी की सेना ने इस पर कब्ज़ा किया था। सिकंदर लोदी (1487-1517), दिल्ली सल्तनत का प्रथम सुल्तान था जिसने आगरा की यात्रा की तथा इसने इस किले की मरम्म्त १५०४ ई० में करवायी व इस गया। उसने अपने काल में यहां कई स्थान, मस्जिदें व कुएं बनवाये।

***पानीपत के बाद मुगलों ने इस किले पर भी कब्ज़ा कर लिया साथ ही इसकी अगाध सम्पत्ति पर भी। इस सम्पत्ति में ही एक हीरा भी था जो कि बाद में कोहिनूर हीरा के नाम से प्रसिद्ध हुआ। तब इस किले में इब्राहिम*** के स्थान पर बाबर आया। उसने यहां एक बावली बनवायी। सन 1530 में यहीं हुमायुं का राजतिलक भी हुआ। हुमायुं इसी वर्ष बिलग्राम में शेरशाह सूरी से हार गया व किले पर उसका कब्ज़ा हो गया। इस किले पर अफगानों का कब्ज़ा पांच वर्षों तक रहा, जिन्हें अन्ततः मुगलों ने 1556 में पानीपत का द्वितीय युद्ध में हरा दिया।

इस की केन्द्रीय स्थिति को देखते हुए, अकबर ने इसे अपनी राजधानी बनाना निश्चित किया व सन 1558 में यहां आया। उसके इतिहासकार ***अबुल फजल ने लिखा है कि यह किला एक ईंटों का किला था, जिसका नाम बादलगढ़ था। यह तब खस्ता हालत में था व अकबर*** **को इसे दोबारा** बनवाना पड़ा, जो कि उसने लाल बलुआ पत्थर से निर्मण करवाया। इसकी नींव बड़े वास्तुकारों ने रखी। इसे अंदर से ईंटों से बनवाया गया, व बाहरी आवरण हेतु लाल बलुआ पत्तह्र लगवाया गया। इसके निर्माण में चौदह लाख चवालीस हजार कारीगर व मजदूरों ने आठ वर्षों तक मेहनत की, तब सन 1573 में यह बन कर तैयार हुआ।

अकबर के पौत्र शाहजहां ने इस स्थल को वर्तमान रूप में पहुंचाया। यह भी मिथक हैं, कि शाहजहां ने जब अपनी प्रिय पत्नी के लिये ताजमहल बनवाया, वह प्रयासरत था, कि इमारतें श्वेत संगमर्मर की बनें, जिनमें सोने व कीमती रत्न जड़े हुए हों। उसने किले के निर्माण के समय, कई पुरानी इमारतों व भवनों को तुड़वा भी दिया, जिससे कि किले में उसकी बनवायी इमारतें हों।

अपने जीवन के अंतिम दिनों में, शाहजहां को उसके पुत्र औरंगज़ेब ने इस ही किले में बंदी बना दिया था, एक ऐसी सजा, जो कि किले के महलों की विलासिता को देखते हुए, उतनी कड़ी नहीं थी। यह भी कहा जाता है, कि शाहजहां की मृत्यु किले के मुसम्मन बुर्ज में, ताजमहल को देखेते हुए हुई थी। इस बुर्ज के संगमर्मर के झरोखों से ताजमहल का बहुत ही सुंदर दृश्य दिखता है।

यह किला १८५७ का प्रथम भारतीय स्वतंत्रता संग्राम के समय युद्ध स्थली भी बना। जिसके बाद भारत से ब्रिटिश ईस्ट इंडिया कंपनी का राज्य समाप्त हुआ, व एक लगभग शताब्दी तक ब्रिटेन का सीधे शासन चला। जिसके बाद सीधे स्वतंत्रता ही मिली।

खाका
----

 मुसम्मन बुर्ज के अंदर का दृश्य, जहां शाहजहां ने अपनी जीवन के अंतिम सात वर्ष ताजमहल को निहारते हुए, अपने पुत्र व उत्तराधिकारी औरंगज़ेब की नज़रबंदी में बिताये।
आगरा के किले को वर्ष 2004 के लिये आग़ाखां वास्तु पुरस्कार दिया गया था, व भारतीय डाक विभाग ने 28 नवंबर,2004 को इस महान क्षण की स्मृति में, एक डाकटिकट भी निकाला था।

इस किले का एक अर्ध-वृत्ताकार नक्शा है, जिसकी सीधी ओर यमुना नदी के समानांतर है। इसकी चहारदीवारी सत्तर फीट ऊंची हैं। इसमें दोहरे परकोटे हैं, जिनके बीछ बीच में भारी बुर्ज बराबर अंतराल पर हैं, जिनके साथ साथ ही तोपों के झरोखे, व रक्षा चौकियां भी बनी हैं। इसके चार कोनों पर चार द्वार हैं, जिनमें से एक खिजड़ी द्वार, नदी की ओर खुलता है।

इसके दो द्वारों को दिल्ली गेट एवं ग्वालियर गेट या दखिनाई दरवाजे कहते हैं ( दखिनाई गेट को अमरसिंह द्वार भी कहा जाता है दखिनाई गेट दक्षिण दिशा में है)। 

 अलंकृत स्तंभ
शहर की ओर का दिल्ली द्वार, चारों में से भव्यतम है। इसके अंदर एक और द्वार है, जिसे हाथी पोल कहते हैं, जिसके दोनों ओर, दो वास्तवाकार पाषाण हाथी की मूर्तियां हैं, जिनके स्वार रक्षक भी खड़े हैं। एक द्वार से खुलने वाला पुर, जो खाई पर बना है, व एक चोर दरवाजा, इसे अजेय बनाते हैं।

स्मारक स्वरूप दिल्ली गेट, सम्राट का औपचारिक द्वार था, जिसे भारतीय सेना द्वारा (पैराशूट ब्रिगेड) हेतु किले के उत्तरी भाग के लिये छावनी रूप में प्रयोग किया जा रहा है। अतः दिल्ली द्वार जन साधारण हेतु खुला नहीं है। पर्यटक लाहौर द्वार से प्रवेश ले सकते हैं, जिसे कि लाहौर की ओर (अब पाकिस्तान में) मुख होने के कारण ऐसा नाम दिया गया है।

स्थापत्य इतिहास की दृष्टि से, यह स्थल अति महत्वपूर्ण है। अबुल फज़ल लिखता है, कि यहां लगभग पाँच सौ सुंदर इमारतें, बंगाली व गुजराती शैली में बनी थीं। कइयों को श्वेत संगमर्मर प्रासाद बनवाने हेतु ध्वस्त किया गया। अधिकांश को ब्रिटिश ने 1803 से 1862 के बीच, बैरेक बनवाने हेतु तुड़वा दिया। वर्तमान में दक्षिण-पूर्वी ओर, मुश्किल से तीस इमारतें शेष हैं। इनमें से दिल्ली गेट, अकबर गेट व एक महल-बंगाली महल – अकबर की प्रतिनिधि इमारतें हैं।

**अकबर गेट अकबर दरवाज़ा को जहांगीर ने नाम बदल कर अमर सिंह द्वार कर दिया था। यह द्वार, दिल्ली-द्वार से मेल खाता हुआ है। दोनों ही लाल बलुआ पत्थर के बने हैं।**

बंगाली महल भी लाल बलुआ पत्थर का बना है, व अब दो भागों -- अकबरी महल व जहांगीरी महल में बंटा हुआ है।

यहां कई हिन्दू व इस्लामी स्थापत्यकला के मिश्रण देखने को मिलते हैं। बल्कि कई इस्लामी अलंकरणों में तो इस्लाम में हराम (वर्जित) नमूने भी मिलते हैं, जैसे—अज़दहे, हाथी व पक्षी, जहां आमतौर पर इस्लामी अलंकरणों में ज्यामितीय नमूने, लिखाइयां, आयतें आदि ही फलकों की सजावट में दिखाई देतीं हैं।

आगरा किले का भीतरी विन्यास और स्थल
----------------------------------

खास़ महलl.
जहाँगीरी महल
मीना मस्जिद शिलालेख
जहाँगीर का सिंहासन
* **अंगूरी बाग** - ८५ वर्ग मीटर, ज्यामितिय प्रबंधित उद्यान
* **दीवान-ए-आम - में मयूर सिंहासन या तख्ते ताउस स्थापित था इसका प्रयोग आम जनता से बात करने और उनकी फरयाद सुनने के लिये होता था।**
* **दीवान-ए-ख़ास - का प्रयोग और उसके उच्च पदाधिकारियों की गोष्ठी और मंत्रणा के लिये किया जाता था,जहाँगीर का काला सिंहासन इसकी विशेषता थी**
* **स्वर्ण मंडप** - बंगाली झोंपड़ी के आकार की छतों वाले सुंदर मंडप
* **जहाँगीरी महल - अकबर द्वारा अपने पुत्र जहाँगीर के लिये निर्मित**
* **खास महल** - श्वेत संगमरमर निर्मित यह महल, संगमरमर रंगसाजी का उत्कृष्ट उदाहरण है
* **मछली भवन** - तालाबों और फव्वारों से सुसज्जित, अन्त:पुर (जनानखाने) के उत्सवों के लिये बड़ा घेरा
* **मीना मस्जिद- एक छोटी मस्जिद**
* **मोती मस्जिद - शाहजहाँ की निजी मस्जिद**
* **मुसम्मन बुर्ज़ - ताजमहल की तरफ उन्मुख आलिन्द (छज्जे) वाला एक बड़ा अष्टभुजाकार बुर्ज़**
* **नगीना मस्जिद** - आलिन्द बराबर में ही दरबार की महिलाओं के लिये निर्मित मस्जिद, जिसके भीतर **ज़नाना मीना बाज़ार** था जिसमें केवल महिलायें ही सामान बेचा करती थी।
* **नौबत खाना** - जहाँ राजा के संगीतज्ञ वाद्ययंत्र बजाते थे।
* **रंग महल** - जहाँ राजा की पत्नी और उपपत्नी रहती थी।
* **शाही बुर्ज़** - शाहजहाँ का निजी कार्य क्षेत्र
* **शाहजहाँ महलl** - शाहजहाँ द्वारा लाल बलुआ पत्थर के महल के रूपान्तरण का प्रथम प्रयास
* **शीश महल - शाही छोटे जड़ाऊ दर्पणों से सुसज्जित राजसी वस्त्र बदलने का कमरा**

अन्य उल्लेखनीय तथ्य
-------------------

* आगरा के किले को, इससे अपेक्षाकृत बहुत छोटे दिल्ली के लाल किले से नहीं भ्रमित किया जाना चाहिये। मुगलों ने दिल्ली के लाल किले को कभी किला नहीं कहा, बल्कि लाल हवेली कहा है। भारत के प्रधान मंत्री यहां की प्राचीर से 15 अगस्त को, स्वतंत्रता दिवस के अवसर पर, प्रति वर्ष, देश की जनता को सम्बोधित करते हैं।
* सर अर्थर कॉनन डायल, प्रसिद्ध अंग्रेज़ी उपन्यास लेखक के शेर्लॉक होम्स रहस्य उपन्यास द साइन ऑफ फोर में, आगरा के किले का मुख्य दृश्य है।

प्रसिद्ध मिस्री पॉप गायक हीशम अब्बास के अलबम हबीबी द में आगरा का किला दिखाया गया है।

मिर्ज़ा राजे जय सिंह के संग "पुरंदर संधि" के अनुसार, छत्रपती शिवाजी महाराज आगरा 1666 में आये, व औरंगज़ेब से दीवान-ए-खास में मिले। उन्हें अपमान करने हेतु, उनके स्तर से कहीं नीचा आसन दिया गया। वे अपमानित होने से पूर्व ही, दरबार छोड़कर चले गये। बाद में उन्हें जयसिंह के भवन में ही 12 मई,1666 को नज़रबंद किया गया। उनकी एक ओजपूर्ण अशवारोही मूर्ति, किले के बाहर लगायी गयी है।

  

यह किला मुगल स्थापत्य कला का एक आदर्श उदाहरण है। यहां स्पष्ट है, कि कैसे उत्तर भारतीय दुर्ग निर्माण, दक्षिण भारतीय दुर्ग निर्माण से भिन्न होता था। दक्षिण भारत के अधिकांश दुर्ग, सागर किनारे निर्मित हैं।

एज ऑफ ऐम्पायर – 3 के विस्तार पैक एशियन डाय्नैस्टीज़, में आगरा के किले को भारतीय सभ्यता के पांच अजूबों में से एक दिखाया गया है, जिसे जीतने के बाद ही, कोई अगले स्तर पर जा सकता है। एक बार बनने के बाद, यह खिलाड़ी को सिक्कों के जहाज भेजता रहता है। इस वर्ज़न में कई अन्य खूबियां भी हैं।

चित्र दीर्घा
------------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

बाहरी कड़ियाँ
-------------

* यूनेस्को की सूची में आगरा का किला
* विश्व धरोहर स्थल ऑनलाइन भ्रमण – किले की इमारतों व भवनों का 360° पैनोरामा दृश्य
* दीवान-ए-आम का 360° पैनोरामा दृश्य[*मृत कड़ियाँ*]
* लाल किले का विश्व धरोहर स्तर निश्चित रखने का केन्द्र – मिली राजपत्र लेख 16 मई – 31 मई,2004
* आगरा के किले के चित्र बैकपेपर ट्रिप अराउण्ड इण्डिया से
* आगरा चित्र दीर्घा
* आगरा के किले का डाक-टिकट
* आगरा का किला ('प्रापर्टी संसार' नामक हिन्दी ब्लाग)

स्रोत
-----


|  |  |
| --- | --- |
|  |  विकिमीडिया कॉमन्स पर ***आगरा का किला*** से सम्बन्धित मीडिया है।  |

* 
* 
* 
* Information on Agra Fort
* 

| * दे
* वा
* सं
भारत के विश्व धरोहर स्थल |
| --- |
| उत्तर भारत | आगरा का किला  ·  चंडीगढ़ कैपिटल कॉम्प्लैक्स  ·  फ़तेहपुर सीकरी  ·  हुमायूँ का मकबरा  ·  खजुराहो स्मारक समूह  ·  केवलादेव राष्ट्रीय उद्यान  ·  क़ुतुब मीनार  ·  लाल क़िला  ·  ताजमहल  ·  ग्रेट हिमालयन राष्ट्रीय उद्यान  ·  कालका शिमला रेलवे  ·  नण्दा देवी राष्ट्रीय उद्यान एवं फूलों की घाटी  ·  | 
 |
| पूर्व भारत | काज़ीरंगा राष्ट्रीय उद्यान  ·  महाबोधि विहार  ·  मानस राष्ट्रीय उद्यान  ·  दार्जिलिंग हिमालयी रेल  ·  कोणार्क सूर्य मंदिर  ·  सुंदरवन राष्ट्रीय उद्यान  ·  नालन्दा महाविहार  ·  कंचनजंगा राष्ट्रीय उद्यान  ·  |
| दक्षिण भारत | महान चोल मंदिर  ·  हम्पी  ·  महाबलिपुरम के तट मन्दिर  · पत्तदकल  ·  पश्चिमी घाट  ·  नीलगिरि पर्वतीय रेल  ·  रामप्पा मंदिर |
| पश्चिम भारत | अजंता गुफाएँ  ·  छत्रपति शिवाजी टर्मिनस  ·  गोआ के गिरजाघर एवं कॉन्वेंट  ·  एलीफेंटा गुफाएं  ·  एलोरा गुफाएं  ·  साँची का स्तूप  ·  चंपानेर-पावागढ़ पुरातत्व उद्यान  ·  भीमबेटका शैलाश्रय  ·  राजस्थान के पहाड़ी दुर्ग  ·  रानी की वाव  ·  पश्चिमी घाट  ·  अहमदाबाद का ऐतिहासिक शहर  ·  जन्तर मन्तर (जयपुर)  ·  मुंबई का विक्टोरियन और आर्ट डेको एनसेंबल  ·  |


| * दे
* वा
* सं
**भारत के दुर्ग** |
| --- |
| अचलगढ़  •  आगरा का किला  •  अलीगढ़ किला  •  इलाहाबाद का किला  •  आंबेर का किला  •  असिरगढ़ का किला  •  असिगढ़ दुर्ग •  बीदर का किला  •  बांधवगढ़ का किला  •  बसेन का किला  •  बेकल का किला  •  बेलापुर का किला  •  भानगढ़ दुर्ग  •  भीमगढ़ का किला  •  मुंबई दुर्ग  •  कैस्टेला दे अगुआड़ा  •  गुर्रामकोंडा  •  चंदेरी दुर्ग  •  चंद्रगिरि, केरल  •  चंद्रगिरि दुर्ग  •  चित्तौड़गढ़ दुर्ग  •  दौलताबाद  •  लाल किला (दिल्ली)  •  डोंगरी दुर्ग  •  धार किला  •  अरनाला का किला  •  सेंट जॉर्ज फोर्ट  •  फोर्ट विलियम  •  जिंजी दुर्ग  •  गोलकुंडा  •  गोहद   •  ग्वालियर का किला  •  हरि पर्वत  •  हरिशचंद्रगढ़  •  होसदुर्ग  •  जयगढ़  •  जैसलमेर दुर्ग  •  जालौर दुर्ग  •  जूनागढ़ किला  •  कलिंजर  •  कंकवाड़ी  •  कांगड़ा दुर्ग  •  कोलाबा दुर्ग  •  कुम्भलगढ़ दुर्ग  •  लाल कोट  •  लोहगढ़  •  लोहागढ़ दुर्ग  •  मढ़ दुर्ग  •  माहिम फोर्ट  •  माँडू  •  माँझगाँव फोर्ट  •  मेहरानगढ़ दुर्ग  •  मुरुद-जंजीरा  •  नाहरसिंह महल  •  नाहरगढ़ दुर्ग  •  नरवर दुर्ग  •  पुराना किला, दिल्ली  •  पद्मदुर्ग  •  पालक्कड़ दुर्ग  •  पल्लीपुरम दुर्ग  •  पन्हाल  •  प्रतापगढ़ दुर्ग  •  किला राय पिथौरा  •  रायगढ़ दुर्ग  •  रिवा दुर्ग  •  सबलगढ़ किला  •  सेवरी किला  •  शिवनेरी किला  •  सिंधुदुर्ग  •  सिंहगढ़  •  सायन हिल्लक फोर्ट  •  सेंट एंजिलो फोर्ट  •  सुधागढ़  •  तारागढ़  •  थलशेरी फोर्ट  •  तिकोना  •  तुगलकाबाद  •  उदयगिरि दुर्ग  •  वट्टकोट्टई फोर्ट  •  वरंगल दुर्ग  •  वेल्लोर फोर्ट  •  वर्ली फोर्ट  •  रणथंभोर दुर्ग  •  गुलबर्ग किला |

| * दे
* वा
* सं
मुगल साम्राज्य (1526 – 1857) |
| --- |
| बादशाह | बाबर ·  हुमायुं ·  अकबर ·  जहाँगीर ·  शाहजहाँ ·  औरंगजेब ·  छोटे मुगल |  |
| घटनाएं | पानीपत का प्रथम युद्ध ·  पानीपत का द्वितीय युद्ध ·  पानीपत का तृतीय युद्ध |
| स्थापत्य | मुगल वास्तुकला ·  हुमायुं का मकबरा ·  आगरा का किला ·  बादशाही मस्जिद ·  लाहौर का किला · लाल किला ·  ताजमहल ·  शालीमार बाग ·  मोती मस्जिद ·  बीबी का मकबरा ·  इन्हें भी देखें |
| विरोधी | इब्राहिम लोदी ·  शेर शाह सूरी ·  महाराणा प्रताप ·  हेमु ·  गोकुला ·  शिवाजी ·  गुरु गोविंद सिंह |

27°10′46″N 78°01′17″E﻿ / ﻿27.17944°N 78.02139°E﻿ / 27.17944; 78.02139